দিবস পরিবারের সম্মতিক্রমে বিয়েও করেছিল প্রায় মাসখানেক আগে। নতুন বউ, নতুন সংসার। মনে কত স্বাদ, কত পরিকল্পনা! হাতে মেহেদির দাগ এখনো শুকায় নাই। কিন্তু মেহেদির দাগ শুকানোর আগেই নববধূর কপালে লাগলো বৈধব্যের দাগ। কর্মস্থল থেকে আসতে রংপুরের কাছাকাছি একটা জায়গায় মটরসাইকেল এ্যাক্সিডেন্টে মারাত্মকভাবে আহত হয় এবং ঘটনাস্থলেই মৃত্যুবরণ করেন। একটি বাস তাকে ধাক্কা দিয়ে রাস্তার ফেলে দেয়।